钦定古今图书集成/理学汇编/经籍典/第038卷 > 《诫弟侄诗二首》〈录一首〉金·文耀
## 钦定古今图书集成/理学汇编/经籍典/第038卷 > 《诫弟侄诗二首》〈录一首〉金·文耀

读书到夜分，静念愧碌碌。就学三十载，会当称便腹。
“何为四大部，多者未过目。以我前车辙，后车戒再覆。
日计十二时，夜苦去其六。似彼秉烛游，何如秉烛读。
经书义窅渺，史册卷烦渎。若作梓材然，所贵勤斲朴。
又若耕获然，五谷在乎熟。努力乘精锐，毋或高阁束老马反为驹，笑我犹鞭扑。谓尔有捷径，求鱼譬缘木。”